**Referat af virtuelt bestyrelsesmøde den 6. januar 2022**

***Med Annes tilføjelser i kursiv til orientering fra mødet med klubber og FU 7/1-22***

**Tilstede:** Anne, Susanne, Ulla, Margit, Karen og Marianne S

1. **Drøftelse af spørgsmål vedr. forhold i klublove og -vedtægter:**

Mette havde responderet på det udsendte materiale og hendes bemærkninger blev inddraget i drøftelserne.

Den generelle holdning til klublove og -vedtægter er, at de skal gøres mere tidssvarende og være mindre formelle.

På mødet blev de enkelte spørgsmål drøftet og besvaret som følger:

1. Aldersbegrænsning:

Der skal ikke være en aldersbegrænsning i klubberne. Dette gælder også for at kunne varetage poster i klubben. Det vil være de enkelte klubber, som vælger medlemmer til posterne. Grundlaget for valg til posterne vil nærmere være medlemmets lyst, interesse, erfaring, engagement og initiativ og dermed ikke alder som kriterie. Svar på de to spørgsmål er ja.

*(88% enighed om ingen aldersbegrænsning i klubberne, men kun 56% mente det skulle gælde alle poster, hvor 46 % var imod at det også gjaldt præsidentposten)*

1. Optagelse af nye medlemmer:

Udgangspunktet for optagelse i klubben vil være, at man kan tilslutte sig formålet med soroptimisterne og den måde klubben fungerer på. Lyst og interesse i at engagere sig i klubben vil være bærende.

Med udgangspunkt i ovenstående skal et medlem derfor ikke godkendes af klubbens medlemmer og der skal ikke være stillere til et nyt medlem.

I Odderklubben er praksis, at en person, som er interesseret i at blive medlem, inviteres til møderne for at få et indtryk af klubben, klubbens aktiviteter og medlemmerne. Denne praksis ønskes fortsat. Endvidere at nye medlemmer får en god introduktion til soroptimisterne og klubbens arbejde.

(*57% stemte for at nye medlemmer skal godkendes af klubbens medlemmer, 43% stemte nej)*

Nye medlemmer er ofte blevet opfordret af andre medlemmer til at blive en del af soroptimisterne, fordi de har vist interesse, men som sådan ikke har haft en stiller.

Så vidt muligt vil en bred repræsentation af erhverv være ønskelig, men vil ikke være et kriterie for optagelse. Svar til spørgsmålene: nej, nej, ja, nej, nej.

*(59 %stemte nej til stillere, 14% stemte ja)*

*79% stemte ja til at enhver der kan tilslutte sig unionens formål, kan blive medlem, 21 % stemte nej*

*55% stemte for fokus på bred repræsentation af erhverv, 45% stemte nej og samme fordeling af stemmerne om det skal beskrives i vedtægterne eller ej*

1. Overflytning af medlem fra en anden klub

Overflytningen skal ikke godkendes. Såfremt det nye medlem ikke trives i klubben, er det et bestyrelsesanliggende. Svar på spørgsmålet er nej.

*65% stemte nej som os, 35 % stemte ja*

1. Repræsentanter til Unionen

Klubben vælger repræsentanter til Unionen og søger for, at de er klædt på til opgaven. Der vil være en fordel med erfaring til møderne. Da klubben fortsat ønsker, at den ene repræsentant til Unionen er præsidenten, kan dette sikres. Svar til spørgsmålene: nej og ja.

*63 %stemte ja til at der skal være særlige krav, 37 % stemte nej*

*82 % stemte ja til at præsidenten skal være den ene repræsentant, 18 % stemte nej*

1. Antal medlemmer

Det vil være ønskværdigt med et min. på 15 medlemmer for ikke at være for sårbar. Der skal ikke søges dispensation for et antal på 15 medlemmer, da den enkelte klub selv må afgøre dens fortsatte eksistens. Klubberne har mulighed for at søge hjælp hos Unionen, såfremt medlemsantallet bliver lavt. Svaret på spørgsmålet er nej.

*63 %stemte ja til 15 som min. antal medlemmer, 37 % stemte nej og der var en del debat om dette punkt fra begge ”lejre”*

1. Antallet af klubmøder

For Odderklubben fungerer det fint med 10 årlige klubmøder. Det skal dog ikke være et krav til, hvor mange møder den enkelte klub ønsker at afholde om året. Antallet af møder har dog også en betydning for at være en klub og for det sociale engagement og samvær. Svaret er ja.

*91% stemte ja, som os*

1. Æresmedlemmer

Den enkelte klub må selv afgøre, hvorvidt den ønsker at udnævne æresmedlemmer. Dette vil fremgå af klubbens reglement. Svar på spørgsmålet er ja.

*56 % stemte ja, 44 % stemte nej*

*Og til spørgsmålet om hvor det beskrives stemte 74 % for beskrivelse i klubreglementet*

Anne deltager i zoommøde d. 7. januar 2022 med repræsentanter for klubberne og Unionen.

1. **Eventuelt**
* Bestyrelsen står for tilrettelæggelsen af marts mødet. Der ønskes forslag til oplægsholder. Der har tidligere været forslag om oplæg vedr. Verdensmålene.
* Susanne udsender program og laver vagtplan til Live stream.
* Der er KPD/KAPD-kursus d. 30. januar og kursus for præsident og sekretær d. 5. februar. Kursusudgifterne betales af klubben.

Karen og Lene deltager i KPD/KAPD-kurset og Anne og Karen deltager i kurset d. 5. januar.

* Marianne S og Karen tager kontakt til Nordea om arrangementet Bæredygtig investering.
1. **Næste møde**

Næste møde er d. 13. januar kl. 19.30. Mødet afholdes over zoom.

Ref. 9/1 2022 KS